JEGYZŐKÖNYV

Készült: 2020. június 30-án, 800 órakor Tiszagyulaházán, Tiszagyulaháza Község Önkormányzata Képviselő-testületének, a Művelődési Házban megtartott nyilvános Képviselő-testületi üléséről.

Jelen vannak:

 Mikó Zoltán polgármester

 Megyesi Ákos alpolgármester

 Dobos Lászlóné képviselő

 Nagy János képviselő

Igazoltan távol: Tóth Péter Benjámin képviselő

Meghívottak:

2. napirendi pont tárgyalására

 Kánainé Kövesdi Edina költségvetési ügyintéző

3. napirendi pont tárgyalására

 Budainé Pázmándi Judit intézményvezető

4. napirendi pont tárgyalására

 Sipos Attila Alapítvány Tiszagyulaházáért elnöke

Az ülés teljes időtartamára:

Dr. Nagy Attila kirendeltségvezető

 Mészárosné Szincsák Mária jegyzőkönyvvezető

Mikó Zoltán polgármester: Sok szeretettel köszönti a megjelenteket a Képviselő-testületi ülésen.

*Megállapítja, hogy a Képviselő-testület határozatképes, jelen van 4 fő megválasztott képviselő, igazoltan hiányzik 1 fő.*

Mikó Zoltán polgármester: Elmondja, hogy a mai ülésről hangfelvétel és jegyzőkönyv készül, melynek vezetésével Mészárosné Szincsák Máriát bízza meg. Továbbá elmondja, hogy plusz négy napirendi pont megtárgyalására kerül sor, mégpedig a Tiszagyulaházi Aprajafalva Óvoda maximális csoportlétszám túllépésének engedélyezése, a közvilágítási rendszer aktív elemeinek karbantartása és korszerűsítése, a 2018. és 2019. évi közfoglalkoztatási program keretében kapott kiegészítő támogatás felhasználása és a Hajdúnánási Közös Önkormányzati Hivatal Szervezeti és Működési Szabályzatának módosítása.

Ezután javaslatot tesz a meghívóban szereplő napirendi pontok tárgyalására az alábbi módosítás szerint:

1. Polgármesteri jelentés a lejárt határidejű Polgármesteri Határozatok végrehajtásáról.

Előadó: Mikó Zoltán polgármester

Előterjesztés: írásos

1. Előterjesztés az önkormányzat 2019. évi költségvetésének végrehajtásáról.

Előadó: Kánainé Kövesdi Edina költségvetési ügyintéző

Előterjesztés: írásos

1. Beszámoló a Tiszagyulaházi Aprajafalva Óvoda 2019/2020-as nevelési évben végzett tevékenységéről.

Előadó: Budainé Pázmándi Judit intézményvezető

Előterjesztés: írásos

1. Előterjesztés a Tiszagyulaházi Aprajafalva Óvoda maximális csoportlétszám túllépésének engedélyezéséről.

Előadó: Mikó Zoltán polgármester

Előterjesztés: írásos

1. Beszámoló az Alapítvány Tiszagyulaházáért alapítvány 2019. évi munkájáról.

Előadó: Sipos Attila Alapítvány elnöke

Előterjesztés: írásos

1. Éves összefoglaló ellenőrzési jelentés a Tiszagyulaháza Község Önkormányzata 2019. évi belső ellenőrzési tevékenységéről.

Előadó: Mikó Zoltán polgármester

Előterjesztés: írásos

1. Beszámoló a Méliusz Juhász Péter Könyvtár 2019. évben végzett szolgáltatásairól.

Előadó: Mikó Zoltán polgármester

Előterjesztés: írásos

1. Beszámoló a Tiszamenti Regionális Vízművek Zrt. 2019. évi víziközmű üzemeltetési tevékenységéről.

Előadó: Mikó Zoltán polgármester

Előterjesztés: írásos

1. Előterjesztés a lakossági víz- és csatornaszolgáltatás ráfordításainak csökkentésére vonatkozó támogatási igény benyújtásáról.

Előadó: Mikó Zoltán polgármester

Előterjesztés: írásos

1. Előterjesztés igazgatási szünet elrendeléséről.

Előadó: Mikó Zoltán polgármester

Előterjesztés: írásos

1. Előterjesztés Tiszagyulaháza közvilágítási rendszerének korszerűsítéséről.

Előadó: Mikó Zoltán polgármester

Előterjesztés: írásos

1. Beszámoló a 2018. és 2019. évi közfoglalkoztatási program keretében kapott kiegészítő támogatás felhasználásáról.

Előadó: Mikó Zoltán polgármester

Előterjesztés: írásos

1. Előterjesztés a Hajdúnánási Közös Önkormányzati Hivatal Szervezeti és Működési Szabályzatának módosításáról.

Előadó: Mikó Zoltán polgármester

Előterjesztés: írásos

*A Képviselő-testület 4 igen szavazattal (a szavazásban 4 fő vett részt) – egyetért a módosított napirendi pontok tárgyalásával.*

1./

Polgármesteri jelentés a lejárt határidejű Polgármesteri Határozatok végrehajtásáról.

Előadó: Mikó Zoltán polgármester

*(Az előterjesztés írásban készült, melynek egy példánya a jegyzőkönyv mellékletét képezi.)*

Mikó Zoltán polgármester: Elmondja, hogy e-mailben minden képviselő tájékoztatva lett a polgármesteri döntések meghozatala előtt, és volt olyan, hogy javaslataikat is meg kellett küldeni válaszként, így a testület ilyen formában mindenről tájékoztatva lett. Egyéb kiegészítése nincs, kéri, hogy tárgyalják meg az előterjesztést.

Képviselő részéről kérdés, hozzászólás nem hangzott el.

Mikó Zoltán polgármester: Szavazásra bocsátja az előterjesztés határozati javaslatát. Felkéri a képviselő-testületet, hogy aki egyetért a lejárt határidejű Polgármesteri Határozatok végrehajtásáról szóló határozati javaslattal, kézfelnyújtással szavazzon:

*A Képviselő-testület a lejárt határidejű Polgármesteri Határozatok végrehajtásáról szóló előterjesztést 4 igen szavazattal elfogadta (a szavazásban 4 fő vett részt) és az alábbi határozatot hozta:*

Tiszagyulaháza Község Önkormányzata

Képviselő-testületének

19/2020. (VI. 30.) számú határozata

A lejárt határidejű Polgármesteri Határozatok végrehajtásáról

Tiszagyulaháza Község Önkormányzatának Képviselő-testülete megtárgyalta a lejárt határidejű Polgármesteri Határozatok végrehajtásáról szóló polgármesteri jelentést, és a veszélyhelyzetben a Képviselő-testület határkörében eljárva meghozott 1-26. számú polgármesteri határozatokat elfogadja.

Határidő: ------- Felelős: -------

2./

Előterjesztés az önkormányzat 2019. évi költségvetésének végrehajtásáról.

Előadó: Kánainé Kövesdi Edina költségvetési ügyintéző

*(Az előterjesztés írásban készült, melynek egy példánya a jegyzőkönyv mellékletét képezi.)*

Mikó Zoltán polgármester: Elmondja, hogy Kánainé Kövesdi Edina egyéb elfoglaltsága miatt sajnos nem tud részt venni az ülésen. Amennyiben kérdés merül fel a zárszámadással kapcsolatban tegyék fel a képviselők és a következő ülésen választ kapnak.

Dobos Lászlóné képviselő: Kérdése az lenne, hogy a kulturális feladatoknál mit takar az 1.800.000.-Ft-os kiadás?

Javasolja a lakosság tájékoztatását, hogy a szociális célú tűzifa valójában az állami támogatás mellett mennyibe is kerül még az önkormányzatnak, mert nem kevés pénzről van szó. Továbbá tájékoztatást szeretne a virágok árbevételéről és a falunapok költségvetéséről.

Képviselő részéről több kérdés, hozzászólás nem hangzott el.

*A Képviselő-testület az önkormányzat 2019. évi költségvetésének végrehajtásáról szóló rendelettervezetet, 4 igen szavazattal elfogadta (a szavazásban 4 fő vett részt) és az alábbi rendeletet alkotta:*

Tiszagyulaháza Község Önkormányzata

Képviselő-testületének

3/2020. (VII. 1.) Önkormányzati Rendelete

az önkormányzat 2019. évi költségvetésének végrehajtásáról

Tiszagyulaháza Község Önkormányzata Képviselő-testülete az államháztartásról szóló 2011. évi CXCV. törvény 91. § (1) bekezdésében foglalt felhatalmazás alapján, az Alaptörvény 32. cikk (2) bekezdésében meghatározott feladatkörében eljárva a következőket rendeli el:

1. A költségvetés végrehajtása

1. § (1) Tiszagyulaházas Község Önkormányzata Képviselő-testülete a 2019. évi költségvetés végrehajtásáról szóló beszámolót az 1-3. mellékletekben foglaltak szerint:

1. 277.194.818 Ft teljesített bevétellel, ezen belül

 aa) 255.651.887 Ft költségvetési bevétellel, ezen belül

 aaa) 213.966.022 Ft működési bevétellel,

 aab) 41.685.865 Ft felhalmozási bevétellel,

 ab) 21.542.931 Ft finanszírozási bevétellel,

1. 214.373.326 Ft teljesített kiadással, ezen belül

 aa) 212.609.109 Ft költségvetési kiadással, ezen belül

 aaa) 183.580.450 Ft működési kiadással,

 aab) 29.028.659 Ft felhalmozási kiadással,

 ab) 1.764.217 Ft finanszírozási kiadással

jóváhagyja.

 (2) A 2019. évi költségvetés bevételi és kiadási egyenlegét az 1. melléklet szerint:

a) 43.042.778 Ft költségvetési többlettel, ezen belül

 aa) 30.385.572 Ft működési többlettel,

 ab) 12.657.206 Ft felhalmozási többlettel

jóváhagyja.

 (3) Az önkormányzat és az intézmény bevételi és kiadási előirányzatainak teljesítését a 2-3. melléklet, felújítási és fejlesztési feladatait a 8. mellékletek szerinti részletezettségben állapítja meg.

 (4) Az önkormányzat által nyújtott közvetett támogatásokat a 9. melléklet szerint elfogadja.

2. A maradvány jóváhagyása

2. § (1) A képviselő-testület az önkormányzat összevont 2019. évi maradvány-kimutatását 62.821.492 Ft összegben a 6. melléklet szerint jóváhagyja.

 (2) A képviselő-testület az önkormányzat pénzeszközeinek 2019. évi összevont változását a 7. melléklet szerint tárgy időszak végén 65.172.639 Ft összegben elfogadja.

3. Az önkormányzat vagyona

3. § (1) Az önkormányzat vagyonát a képviselő-testület a 4. melléklet szerinti mérleg alapján 703.947.097 Ft mérlegfőösszeggel állapítja meg.

 (2) A képviselő-testület az önkormányzat, az államháztartás számviteléről szóló 4/2013. (I. 11.) Korm. rendelet 30. §-a szerinti, vagyonkimutatását az 5. melléklet szerint elfogadja.

4. Záró rendelkezések

4. § (1) Ez a rendelet a kihirdetését követő napon lép hatályba.

 (2) Hatályát veszti a beruházások rendjéről szóló 7/2005. (IX. 5.) Önkormányzati Rendelet.

Tiszagyulaháza, 2020. június 30.

 Mikó Zoltán Dr. Kiss Imre

 polgármester jegyző



Tiszagyulaháza Község Önkormányzata és intézménye 2019. évi működési, felhalmozási és finanszírozási bevételek kiemelt előirányzatai teljesítése (Ft)

2. melléklet

a 3/2020 (VII. 1.) Önkormányzati Rendelethez



Tiszagyulaháza Község Önkormányzata és intézménye 2019. évi működési, felhalmozási és finanszírozási kiadások kiemelt előirányzatai

teljesítése (Ft)























3./

Beszámoló a Tiszagyulaházi Aprajafalva Óvoda 2019/2020-as nevelési évben végzett tevékenységéről.

Előadó: Budainé Pázmándi Judit intézményvezető

*(Az előterjesztés írásban készült, melynek egy példánya a jegyzőkönyv mellékletét képezi.)*

Mikó Zoltán polgármester: Megkérdezi Budainé Pázmándi Judit intézményvezetőt van-e szóbeli kiegészítése a beszámolóhoz?

Budainé Pázmándi Judit intézményvezető: Nincs szóbeli kiegészítése, ha valakinek van kérdése szívesen válaszol.

Dobos Lászlóné képviselő: Van-e esély arra, hogy pszichológiai és fejlesztő pedagógusi feladatokat végre valaki ellássa megfelelően?

A folyosón lévő bútorok elegendőek-e ehhez a magas létszámhoz? Téli időszakban nagyon szűkös a hely a gyerekeknek öltözködni.

Olvasta, hogy augusztus közepéig van nyitva az óvoda, a szabadságot meg tudják-e oldani?

A beszámolót nagyon jónak, tartalmasnak tartja. Nagy odafigyeléssel végzik a munkájukat a nevelők és nagy hangsúlyt fektetnek a foglalkozásokra. Van-e lehetőség valamilyen plusz foglalkozások bevezetésére, mint más településen is, gondol itt angolra vagy táncfoglalkozásra.

Budainé Pázmándi Judit intézményvezető: A logopédia és a fejlesztő pedagógia a Hajdúnánási Pedagógiai Szakszolgálathoz tartozik, ahol emberhiánnyal küszködnek régóta. Csak a logopédus jár ki heti egy alkalommal 2 órára. Minden évben ígérik a fejlesztő pedagógust is, de nincs rá ember. Akinek nincs jogosítványa még nehezebben jut el a településre. Újtikosra jár, de onnan buszközlekedés csak akkor van, amikor már bezár az óvoda.

- A létszám folyamatosan változik. Ebben az évben nagy volt a vándorlás sok az átmenő gyerek. Az utolsó két hónapban 29 volt a létszám. A vírus miatt nem inden gyerek jött vissza az óvodába, jelenleg 20 fő van. Tíz gyerek ballagott el és hatan íratkoztak be szeptembertől.

- Valóban zsúfolt az öltöző, nincs olyan helyiség, ahova át lehetne tenni.

- Készített egy felmérést június, július hónapra, hány fő igényli az óvodai ellátást. Majdnem teljes létszámmal lesznek. Emellett kell megoldaniuk a szabadságolást.

Dobos Lászlóné képviselő: Diákmunkással nem lehetne besegíteni?

Dr. Nagy Attila kirendeltségvezető: Gyermekfelügyeletet rá lehet bízni.

Dobos Lászlóné képviselő: Megkérdezi még van-e valamilyen hiányosság az óvodában?

Budainé Pázmándi Judit intézményvezető: Szúnyogháló felszerelése nagyon fontos lenne.

Dobos Lászlóné képviselő: Javasolja Herbák Józseffel felvenni a kapcsolatot, aki ezzel foglalkozik, árajánlatot ad és fel is szereli.

Képviselő részéről több kérdés, hozzászólás nem hangzott el.

Mikó Zoltán polgármester: Felkéri a képviselő-testületet, hogy aki egyetért a Tiszagyulaházi Aprajafalva Óvoda 2019/2020-as nevelési évben végzett tevékenységéről szóló beszámolóval, kézfelnyújtással szavazzon:

*A Képviselő-testület a Tiszagyulaházi Aprajafalva Óvoda 2019/2020-as nevelési évben végzett tevékenységéről szóló beszámolót 4 igen szavazattal elfogadta (a szavazásban 4 fő vett részt) és az alábbi határozatot hozta:*

Tiszagyulaháza Község Önkormányzata

Képviselő-testületének

20/2020. (VI. 30.) számú határozata

a Tiszagyulaházi Aprajafalva Óvoda 2019/2020-as nevelési évben végzett tevékenységéről szóló beszámolóról

Tiszagyulaháza Község Önkormányzata Képviselő-testülete a Tiszagyulaházi Aprajafalva Óvoda 2019/2020-es nevelési évben végzett tevékenységéről szóló beszámolót megismerte, azt elfogadja.

Határidő: ------ Felelős: ------

4./

Előterjesztés a Tiszagyulaházi Aprajafalva Óvoda maximális csoportlétszám túllépésének engedélyezéséről

Előadó: Mikó Zoltán polgármester

*(Az előterjesztés írásban készült, melynek egy példánya a jegyzőkönyv mellékletét képezi.)*

Mikó Zoltán polgármester: Az előző napirendi ponthoz szorosan kapcsolódik a csoportlétszám engedélyezése. Az intézményvezető kérelemmel fordult ez ügyben az önkormányzathoz. Kéri a Testületet, hogy döntsön az óvoda maximális csoportlétszám túllépésének engedélyezéséről.

Képviselő részéről kérdés, hozzászólás nem hangzott el.

Mikó Zoltán polgármester: Szavazásra bocsátja az előterjesztés határozati javaslatát. Felkéri a képviselő-testületet, hogy aki egyetért a Tiszagyulaházi Aprajafalva Óvoda maximális csoportlétszám túllépésének engedélyezéséről szóló határozati javaslattal, kézfelnyújtással szavazzon:

*A Képviselő-testület a Tiszagyulaházi Aprajafalva Óvoda maximális csoportlétszám túllépésének engedélyezéséről szóló előterjesztést 4 igen szavazattal elfogadta (a szavazásban 4 fő vett részt) és az alábbi határozatot hozta:*

Tiszagyulaháza Község Önkormányzata

Képviselő-testületének

21/2020. (VI. 30.) számú határozata

a Tiszagyulaházi Aprajafalva Óvoda maximális csoportlétszám túllépésének engedélyezéséről

Tiszagyulaháza Község Önkormányzata Képviselő-testülete, mint a Tiszagyulaházi Aprajafalva Óvoda (4097 Tiszagyulaháza, Jókai u. 7.) fenntartója – a nemzeti köznevelésről szóló 2011. évi CXC. törvény 25. § (7) bekezdése és 4. számú melléklete alapján – a 2020/2021-es nevelési évben engedélyezi az intézményben jelenleg 25 főben meghatározott óvodai csoportlétszám maximum 20%-kal történő átlépését annak érdekében, hogy a településen minden óvodaköteles korú gyermek felvételi kérelme teljesíthető legyen.

Felkéri a polgármestert, hogy a Képviselő-testület döntéséről az intézmény vezetőjét tájékoztassa.

Határidő: 2020. július 15. Felelős: Mikó Zoltán polgármester

5./

Beszámoló az Alapítvány Tiszagyulaházáért alapítvány 2019. évi munkájáról.

Előadó: Sipos Attila Alapítvány elnöke

*(Az előterjesztés írásban készült, melynek egy példánya a jegyzőkönyv mellékletét képezi.)*

Mikó Zoltán polgármester: Elmondja, hogy Sipos Attila elnök a munkája miatt nem tud részt venni az ülésen. A beszámolót megkapták a képviselők, ha valakinek van kérdése, hozzászólása tegye meg.

Tájékoztatja a testületet, hogy augusztus 22-23-án horgásztábor kerül megrendezésre gyerekek számára, amelyben az alapítvány is aktívan részt vesz.

Dobos Lászlóné képviselő: Kérdezné, hogy a játszótér felújítására beadott pályázat az alapítványon keresztül megy? Régebben erről is volt szó.

Mikó Zoltán polgármester: Válaszában elmondja, hogy nem az alapítvány pályázott, hanem az önkormányzat a Magyar Falu Program keretén belül.

Képviselő részéről több kérdés, hozzászólás nem hangzott el.

Mikó Zoltán polgármester: Felkéri a képviselő-testületet, hogy aki egyetért az Alapítvány Tiszagyulaházáért Alapítvány 2019. évi munkájáról szóló beszámolóval, kézfelnyújtással szavazzon:

*A Képviselő-testület az Alapítvány Tiszagyulaházáért Alapítvány 2019. évi munkájáról szóló beszámolót 4 igen szavazattal elfogadta (a szavazásban 4 fő vett részt) és az alábbi határozatot hozta:*

Tiszagyulaháza Község Önkormányzata

Képviselő-testületének

22/2020. (VI. 30.) számú határozata

az Alapítvány Tiszagyulaházáért alapítvány 2019. évi munkájáról szóló beszámolóról

Tiszagyulaháza Község Önkormányzata Képviselő-testülete az Alapítvány Tiszagyulaházáért alapítvány 2019. évi munkájáról szóló beszámolót megismerte, azt elfogadja.

A testület köszönetét fejezi ki a Kuratórium tagjainak a végzett munkáért.

Határidő: ----- Felelős: ------

6./

Éves összefoglaló ellenőrzési jelentés a Tiszagyulaháza Község Önkormányzata 2019. évi belső ellenőrzési tevékenységéről.

Előadó: Mikó Zoltán polgármester

*(Az előterjesztés írásban készült, melynek egy példánya a jegyzőkönyv mellékletét képezi.)*

Mikó Zoltán polgármester: Megkéri Dr. Nagy Attila kirendeltségvezetőt, ha van szóbeli kiegészítése a napirendi ponthoz tegye meg.

Dr. Nagy Attila kirendeltségvezető: Annyit szeretne hozzáfűzni, hogy az éves összefoglaló jelentést a zárszámadással egyidejűleg kell beterjeszteni a testület elé. Május 31. lett volna az eredeti határidő, de a veszélyhelyzet miatt ez módosult, a megszűnést követően 30 napon belüli időpontra. A jelentésben az önkormányzat működésére vonatkozó megállapítások kerültek felvezetésre, valamint az év során történt ellenőrzéseknek a megállapításai. Az ellenőrzés nem talált hiányosságot. Javaslat egy volt, mégpedig a szünidei étkeztetésben résztvevő jogosultaknak a felhívása arra, hogy vegyék igénybe ezt a szolgáltatást, habár erre az önkormányzatnak túl nagy hatása nincs, hiszen nem mennek el az ebédért.

Képviselő részéről kérdés, hozzászólás nem hangzott el.

Mikó Zoltán polgármester: Felkéri a képviselő-testületet, hogy aki egyetért az éves összefoglaló ellenőrzési jelentés a Tiszagyulaháza Község Önkormányzata 2019. évi belső ellenőrzési tevékenységéről szóló beszámolóval, kézfelnyújtással szavazzon:

*A Képviselő-testület az éves összefoglaló ellenőrzési jelentés a Tiszagyulaháza Község Önkormányzata 2019. évi belső ellenőrzési tevékenységéről szóló beszámolót 4 igen szavazattal elfogadta (a szavazásban 4 fő vett részt) és az alábbi határozatot hozta:*

Tiszagyulaháza Község Önkormányzata

Képviselő-testületének

23/2020. (VI. 30.) számú határozata

éves összefoglaló ellenőrzési jelentés a Tiszagyulaháza Község Önkormányzata 2019. évi belső ellenőrzési tevékenységéről

Tiszagyulaháza Község Önkormányzata Képviselő-testülete az éves összefoglaló ellenőrzési jelentés a Tiszagyulaháza Község Önkormányzata 2019. évi belső ellenőrzési tevékenységéről szóló beszámolót megismerte, azt elfogadja.

Határidő: ----- Felelős: ------

7./

Beszámoló a Méliusz Juhász Péter Könyvtár 2019. évben végzett szolgáltatásairól.

Előadó: Mikó Zoltán polgármester

*(Az előterjesztés írásban készült, melynek egy példánya a jegyzőkönyv mellékletét képezi.)*

Mikó Zoltán polgármester: Elmondja, hogy a könyvtárellátásról adtak egy rövid tájékoztatást, amelyről most testületi döntést várnak vissza. Továbbá elmondja, hogy a könyvtár újranyitása megtörtént az már látogatható.

Képviselő részéről kérdés, hozzászólás nem hangzott el.

Mikó Zoltán polgármester: Felkéri a képviselő-testületet, hogy aki egyetért a Méliusz Juhász Péter Könyvtár 2019. évben végzett szolgáltatásairól szóló beszámolóval, kézfelnyújtással szavazzon:

*A Képviselő-testület a Méliusz Juhász Péter Könyvtár 2019. évben végzett szolgáltatásairól szóló beszámolót 4 igen szavazattal elfogadta (a szavazásban 4 fő vett részt) és az alábbi határozatot hozta:*

Tiszagyulaháza Község Önkormányzata

Képviselő-testületének

24/2020. (VI. 30.) számú határozata

a Méliusz Juhász Péter Könyvtár 2019. évben végzett szolgáltatásairól

Tiszagyulaháza Község Önkormányzata Képviselő-testülete a Méliusz Juhász Péter Könyvtár 2019. évben végzett szolgáltatásairól szóló beszámolót megismerte, azt elfogadja.

Határidő: ----- Felelős: ------

8./

Beszámoló a Tiszamenti Regionális Vízművek Zrt. 2019. évi víziközmű üzemeltetési tevékenységéről.

Előadó: Mikó Zoltán polgármester

*(Az előterjesztés írásban készült, melynek egy példánya a jegyzőkönyv mellékletét képezi.)*

Mikó Zoltán polgármester: A beszámolót megkapta a testület. Részletezve vannak benne a javítások, felújítások.

Dobos Lászlóné képviselő: Ezek a költségek őket terhelik, vagy az önkormányzatot?

Mikó Zoltán polgármester: Az amortizációs költségek a TRV Zrt-t terhelik. Így lett kötve a szerződés is.

Dobos Lászlóné képviselő: Kérdése lenne még, hogy a beszámolóban két kútról van szó. Az egyik Újtikoson van a másik Tiszagyulaházán. A Tiszagyulaházinak van valami jelentősége, hogy ott van? Nem működik? Meg is lehetne azt ott szüntetni?

Mikó Zoltán polgármester: Válaszában elmondja, hogy teljesen használhatatlan, semmi jelentősége nincs. Sok millió forintba kerülne az üzemeltetés beállítása, soha nem volt használva, de a TRV Zrt. véleménye szerint nem is lehetne bekapcsolni a vízellátásba.

Nagy János képviselő: A Hunyadi utcán lévő közkútra fel lehetne szerelni egy vízmérőt és az ott fürdőzőknek, használóknak ki lehetne számlázni, mert nagyon sok vizet elhasználnak, mivel a portájukra nincs bevezetve az ivóvíz. Bosszantó, amit művelnek.

Mikó Zoltán polgármester: Megnézik ennek a lehetőségét, de fennáll annak a veszélye, hogy úgysem fogják kifizetni, letiltani pedig nincs miből.

Képviselő részéről több kérdés, hozzászólás nem hangzott el.

Mikó Zoltán polgármester: Felkéri a képviselő-testületet, hogy aki egyetért a Tiszamenti Regionális Vízművek Zrt. 2019. évi víziközmű üzemeltetési tevékenységéről szóló beszámolóval, kézfelnyújtással szavazzon:

*A Képviselő-testület a Tiszamenti Regionális Vízművek Zrt. 2019. évi víziközmű üzemeltetési tevékenységéről szóló beszámolót 4 igen szavazattal elfogadta (a szavazásban 4 fő vett részt) és az alábbi határozatot hozta:*

Tiszagyulaháza Község Önkormányzata

Képviselő-testületének

25/2020. (VI. 30.) számú határozata

a Tiszamenti Regionális Vízművek Zrt. 2019. évi víziközmű üzemeltetési tevékenységéről

Tiszagyulaháza Község Önkormányzata Képviselő-testülete a Tiszamenti Regionális Vízművek Zrt. 2019. évi víziközmű üzemeltetési tevékenységéről szóló beszámolót megismerte, azt elfogadja.

Határidő: ----- Felelős: ------

9./

Előterjesztés a lakossági víz- és csatornaszolgáltatás ráfordításainak csökkentésére vonatkozó támogatási igény benyújtásáról.

Előadó: Mikó Zoltán polgármester

*(Az előterjesztés írásban készült, melynek egy példánya a jegyzőkönyv mellékletét képezi.)*

Mikó Zoltán polgármester: Megkéri Dr. Nagy Attila kirendeltségvezetőt, ha van szóbeli kiegészítése tegye meg.

Dr. Nagy Attila kirendeltségvezető: Minden évben meghirdetésre kerül ez a pályázat a lakossági víz- és csatornaszolgáltatás támogatására. A benyújtásához szükséges a Képviselő-testület határozata.

Képviselő részéről kérdés, hozzászólás nem hangzott el.

Mikó Zoltán polgármester: Szavazásra bocsátja az előterjesztés határozati javaslatát. Felkéri a képviselő-testületet, hogy aki egyetért a lakossági víz- és csatornaszolgáltatás ráfordításainak csökkentésére vonatkozó támogatási igény benyújtásáról szóló határozati javaslattal, kézfelnyújtással szavazzon:

*A Képviselő-testület a lakossági víz- és csatornaszolgáltatás ráfordításainak csökkentésére vonatkozó támogatási igény benyújtásáról szóló előterjesztést 4 igen szavazattal elfogadta (a szavazásban 4 fő vett részt) és az alábbi határozatot hozta:*

Tiszagyulaháza Község Önkormányzata

Képviselő-testületének

26/2020. (VI. 30.) számú határozata

a lakossági víz- és csatornaszolgáltatás ráfordításainak csökkentésére vonatkozó támogatási igény benyújtásáról

Tiszagyulaháza Község Önkormányzata Képviselő-testülete kinyilvánítja azon szándékát, hogy 2020. évre vonatkozóan a lakossági ivóvíz és csatornaszolgáltatás ráfordításainak csökkentésére támogatási kérelmet kíván benyújtani.

Felhatalmazza a polgármestert a pályázathoz szükséges mellékletek és nyilatkozatok aláírására, valamint, hogy a pályázatot a jogszabályban meghatározott tartalommal és időpontig nyújtsa be.

Határidő: 2020. július 6. Felelős: Mikó Zoltán polgármester

10./

Előterjesztés igazgatási szünet elrendeléséről.

Előadó: Mikó Zoltán polgármester

*(Az előterjesztés írásban készült, melynek egy példánya a jegyzőkönyv mellékletét képezi.)*

Mikó Zoltán polgármester: Megkéri Dr. Nagy Attila kirendeltségvezetőt, ha van szóbeli kiegészítése tegye meg.

Dr. Nagy Attila kirendeltségvezető: Elmondja, hogy jogszabály írja elő, hogyan lehet igazgatási szünetet elrendelni. Az előterjesztésbe 10 munkanap került be, ezt kellene a testületnek elfogadnia.

Képviselő részéről kérdés, hozzászólás nem hangzott el.

Mikó Zoltán polgármester: Szavazásra bocsátja az előterjesztés határozati javaslatát. Felkéri a képviselő-testületet, hogy aki egyetért az igazgatási szünet elrendeléséről szóló határozati javaslattal, kézfelnyújtással szavazzon:

*A Képviselő-testület az igazgatási szünet elrendeléséről szóló előterjesztést 4 igen szavazattal elfogadta (a szavazásban 4 fő vett részt) és az alábbi határozatot hozta:*

Tiszagyulaháza Község Önkormányzata

Képviselő-testületének

27/2020. (VI. 30.) számú határozata

igazgatási szünet elrendeléséről

Tiszagyulaháza Község Önkormányzata Képviselő-testülete a közszolgálati tisztviselőkről szóló 2011. évi CXCIX törvény 232. § (3) bekezdésében foglalt felhatalmazás alapján

2020. augusztus 6-tól 2020. augusztus 19-ig igazgatási szünetet rendel el.

Felkéri a jegyzőt, hogy az igazgatási szünet időtartama alatt a zavartalan ügymenet és feladatellátás, valamint a lakossági ügyfélszolgálattal rendelkező szervek esetében a folyamatos feladatellátás biztosításáról, valamint a lakosság tájékoztatásáról gondoskodjon.

Határidő: 2020. július 10. - lakosság tájékoztatására Felelős: Dr. Kiss Imre jegyző

 folyamatos - feladatellátás biztosítása

11./

Előterjesztés Tiszagyulaháza közvilágítási rendszerének korszerűsítéséről.

Előadó: Mikó Zoltán polgármester

*(Az előterjesztés írásban készült, melynek egy példánya a jegyzőkönyv mellékletét képezi.)*

Mikó Zoltán polgármester: Elmondja, hogy a közvilágításban a lámpatestek felújítására, cseréjére lenne szükség, illetve a karbantartásra is másik céggel szerződnének, amennyiben elfogadja a testület. A két cég, akitől árajánlat érkezett az E-ON és a Mezei-Vill Kft.

Dr. Nagy Attila kirendeltségvezető: Az E-ON egyösszegben adta meg ajánlatát, nem részletezve, a Mezei-Vill Kft. részletes ajánlatot adott. Elég jelentős az eltérés a két ajánlat között. Felsorolja az előterjesztésben szereplő adatokat.

Mikó Zoltán polgármester: Az összefoglalóban látható, hogy a környező településeken már a Mezei-Vill Kft. végzi ezeket a feladatokat. Az E-ON-al nagyon sok volt eddig is a probléma, mindenki tudja.

Dobos Lászlóné képviselő: Támogatja a Mezei-Vill Kft-t.

Megyesi Ákos alpolgármester: Szintén támogatja a Mezei\_Vill Kft-vel történő szerződéskötést.

Nagy János képviselő: Egyetért a többi képviselővel és támogatja a Mezei-Vill Kft-t.

Dr. Nagy Attila kirendeltségvezető: Elmondja, hogy három határozatot kell hozni, egyiket a karbantartás elvégzésére, egyet a felújítási munkákra és egyet az önkormányzat saját bevételei, és adósságot keletkeztető ügyleteiből eredő fizetési kötelezettségei költségvetési évet követő három évre várható összegének megállapításáról.

Képviselő részéről több kérdés, hozzászólás nem hangzott el.

Mikó Zoltán polgármester: Szavazásra bocsátja az előterjesztés határozati javaslatát. Felkéri a képviselő-testületet, hogy aki egyetért Tiszagyulaháza közvilágítási rendszer aktív elemeinek karbantartásáról szóló határozati javaslattal, kézfelnyújtással szavazzon:

*A Képviselő-testület Tiszagyulaháza közvilágítási rendszer aktív elemeinek karbantartásáról szóló előterjesztést 4 igen szavazattal elfogadta (a szavazásban 4 fő vett részt) és az alábbi határozatot hozta:*

Tiszagyulaháza Község Önkormányzata

Képviselő-testületének

28/2020. (VI. 30.) számú határozata

a Tiszagyulaháza közvilágítási rendszer aktív elemeinek karbantartásáról

Tiszagyulaháza Község Önkormányzata Képviselő-testülete úgy határoz, hogy Tiszagyulaháza közvilágítási rendszere aktív elemeinek karbantartási feladatainak ellátására, 2020. július 1. napjától 2021. június 30. napjáig tartó határozott időre a Mezei-Vill Kft-vel (4100 Berettyóújfalu, Puskin 12.) köt közvilágítás üzemeltetési szerződést 2.000.- Ft/lámpatest/év + ÁFA üzemeltetési díj vállalásával.

Felkéri a polgármestert a határozatból adódó szükséges intézkedések megtételére.

Határidő: 2020. július 10. Felelős: Mikó Zoltán polgármester

Mikó Zoltán polgármester: Szavazásra bocsátja az előterjesztés másik határozati javaslatát. Felkéri a képviselő-testületet, hogy aki egyetért Tiszagyulaháza közvilágítási rendszerének korszerűsítéséről szóló határozati javaslattal, kézfelnyújtással szavazzon:

*A Képviselő-testület Tiszagyulaháza közvilágítási rendszerének korszerűsítéséről szóló előterjesztést 4 igen szavazattal elfogadta (a szavazásban 4 fő vett részt) és az alábbi határozatot hozta:*

Tiszagyulaháza Község Önkormányzata

Képviselő-testületének

29/2020. (VI. 30.) számú határozata

Tiszagyulaháza közvilágítási rendszerének korszerűsítéséről

Tiszagyulaháza Község Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjában meghatározott feladatának keretében, a település közvilágításának korszerű és gazdaságos biztosítása érdekében úgy határoz, hogy Tiszagyulaháza község közvilágítási rendszerét korszerűsíti.

A képviselő-testület a meglévő közvilágítási lámpatestek leszerelésének és korszerű lámpatestek felszerelésének kivitelezési munkáira, az engedélyezési tervdokumentáció készítésére és az engedélyeztetésre, az üzemeltetés és karbantartásra vonatkozó feladatellátásra, továbbá a fejlesztés ESCO finanszírozására a Mezei-Vill Kft-vel (4100 Berettyóújfalu, Puskin 12.) köt szerződést az alábbi feltételekkel.

Lámpatestek száma 142 db

Beruházási költség összesen: nettó 12.072.780 ,- Ft

Futamidő: 180 hónap

Havi törlesztőrészlet: nettó 67.071,- Ft

Éves karbantartási díj: nettó 156.192,- Ft

A havi törlesztőrészletet üzemeltetési díj formájában kell megfizetni a kivitelezőnek, várhatóan 2021. július hónaptól.

A Képviselő-testület kötelezettséget vállal a 180 hónap időtartamú halasztott fizetést tartalmazó kötelezettség teljesítésére és ezen kötelezettséget a szerződés futamideje alatti éves költségvetéseibe betervezi.

Tiszagyulaháza Község Önkormányzata a Magyarország gazdasági stabilitásáról szóló 2011. évi CXCIV. törvény, valamint az adósságot keletkeztető ügyletekhez történő hozzájárulás részletes szabályairól szóló 353/2011. (XII. 30.) Kormányrendelet 5. § (1) bekezdése szerint kérelmet nyújt be az adósságot keletkeztető ügylethez a Kormány részéről történő előzetes hozzájárulás iránt.

Felkéri a polgármestert a határozatból adódó szükséges intézkedések megtételére.

Határidő: 2020. szeptember 30. Felelős: Mikó Zoltán polgármester

Mikó Zoltán polgármester: Szavazásra bocsátja az előterjesztés harmadik határozati javaslatát. Felkéri a képviselő-testületet, hogy aki egyetért az önkormányzat saját bevételei, és adósságot keletkeztető ügyleteiből eredő fizetési kötelezettségei költségvetési évet követő három évre várható összegének megállapításáról szóló határozati javaslattal, kézfelnyújtással szavazzon:

*A Képviselő-testület az önkormányzat saját bevételei, és adósságot keletkeztető ügyleteiből eredő fizetési kötelezettségei költségvetési évet követő három évre várható összegének megállapításáról szóló előterjesztést 4 igen szavazattal elfogadta (a szavazásban 4 fő vett részt) és az alábbi határozatot hozta:*

Tiszagyulaháza Község Önkormányzata

Képviselő-testületének

30/2020. (VI. 30.) számú Képviselő-testületi Határozata

az önkormányzat saját bevételei, és adósságot keletkeztető ügyleteiből eredő fizetési kötelezettségei költségvetési évet követő három évre várható összegének megállapításáról

Tiszagyulaháza Község Önkormányzata képviselő-testülete a 4/2020. (II. 18.) számú Képviselő-testületi Határozatban az önkormányzat saját bevételeinek és az adósságot keletkeztető ügyletekből eredő fizetési kötelezettségek megállapítását az alábbiak szerint módosítja, a módosítással nem érintett rendelkezések változatlan hatályban tartása mellett:

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |
| --- |
| Az önkormányzat saját bevételei (Ft) |
|  |  |  |  |  |
|  | 2020 | 2021 | 2022 | 2023 |
| Helyi adók | 9 500 | 9 500 | 9 500 | 9 500 |
| Tulajdonosi bevételek | 0 | 0 | 0 | 0 |
| Díjak, pótlékok, bírságok, települési adó | 300 | 300 | 300 | 300 |
| Immateriális javak, ingatlanok és egyéb tárgyi eszközök értékesítése | 0 | 0 | 0 | 0 |
| Részesedések értékesítése és részesedések megszűnéséhez kapcsolódó bevételek | 0 | 0 | 0 | 0 |
| Privatizációból származó bevételek | 0 | 0 | 0 | 0 |
| Garancia- és kezességvállalásból származó megtérülések | 0 | 0 | 0 | 0 |
| Összesen: | 9 800 | 9 800 | 9 800 | 9 800 |
|  |  |  |  |  |
| Adósságot keletkeztető ügyletekből eredő fizetési kötelezettségek (Ft) |
|  |  |  |  |  |
|  | 2020 | 2021 | 2022 | 2023 |
| Hitelből eredő fizetési kötelezettség | 0 | 0 | 0 | 0 |
| Kölcsönből eredő fizetési kötelezettség | 0 | 0 | 0 | 0 |
| Hitelviszonyt megtestesítő értékpapírból eredő fizetési kötelezettség | 0 | 0 | 0 | 0 |
| Adott váltóból eredő fizetési kötelezettség | 0 | 0 | 0 | 0 |
| Pénzügyi lízingből eredő fizetési kötelezettség | 0 | 0 | 0 | 0 |
| Halasztott fizetés, részletfizetés fizetési kötelezettsége | 0 | 511 080 | 1 022 160 | 1 022 160 |
| Szerződésben kikötött visszavásárlási kötelezettség | 0 | 0 | 0 | 0 |
| Kezesség- és garanciavállalásból eredő fizetési kötelezettség | 0 | 0 | 0 | 0 |
| Összesen: | 0 | 511 080 | 1 022 160 | 1 022 160 |

 |

Felelős: - Határidő: -

12./

Beszámoló a 2018. és 2019. évi közfoglalkoztatási program keretében kapott kiegészítő támogatás felhasználásáról.

Előadó: Mikó Zoltán polgármester

*(Az előterjesztés írásban készült, melynek egy példánya a jegyzőkönyv mellékletét képezi.)*

Mikó Zoltán polgármester: A közfoglalkoztatás fő pillére, amely híressé tette Tiszagyulaházát az a virágnevelés. Jelenleg 32 településsel van az önkormányzat barter, illetve üzleti kapcsolatban. A Belügyminisztérium támogatásával vásárolták meg a fóliák melletti épületet 2019. év végén, ahol a varroda került kialakításra, valamint szociális helyiség, tárolók. A beruházás teljes költsége 14.071.948.- Ft volt, melyből az önerő összege 725.699.- Ft-ot, a támogatás összege pedig 13.346.249.- Ft-ot tett ki. A mostani varroda helyén pedig egy polgármesteri iroda kerül kialakításra.

Új kapcsolat született Hajdúdoroggal, ahonnan a virágokért cserébe beton mederelemeket kapunk. Kb. másfélmillió forint értékű virágot vittek el.

Tiszadob beton virágcserepeket vitt és földi szúnyogírtást kapunk cserébe.

A varroda munkája folytatódik tovább, amelyben két családanyának adnak munkát. Székszoknyát, tarisznyákat, függönyt varrnak.

Van-e ezzel kapcsolatban valakinek kérdése, hozzászólása?

Dobos Lászlóné képviselő: Az elmondottakat bele kellene tenni az újságba, hogy a lakosság is tisztán lásson. Véleménye szerint túlvállalta magát az önkormányzat a virágneveléssel, mert nagyon kevesen vannak az asszonyok és nagyon sokat dolgoznak. Későn lettek a községbe kiültetve a virágok, más település ekkorra már virágba borult. Szép a kiültetett virág, de körülötte nagy a gaz. A Gólyatér sem olyan szép, mint szokott lenni és ezt már sokan szóvá is tették.

Mikó Zoltán polgármester: Válaszában elmondja, hogy folyamatos a fűnyírás, a virágok körül is nyírásra került. A lakosság ingatlanai előtti fűnyírást be is fejezték, és csak az önkormányzati ingatlanoknál nyírnak, de ez is sok és mire a végére érnek az eleje már megint gazos. Folyamatosan dolgoznak rajta.

Nagy János képviselő: Véleménye szerint, ha a beton mederelemeket rakják majd le, a járdákat is rendbe lehetne tenni egyúttal. Járdalapra vagy betonozásra gondol.

Képviselő részéről több kérdés, hozzászólás nem hangzott el.

Mikó Zoltán polgármester: Felkéri a képviselő-testületet, hogy aki egyetért a 2018. és 2019. évi közfoglalkoztatási program keretében kapott kiegészítő támogatás felhasználásáról szóló beszámolóval kézfelnyújtással szavazzon:

*A Képviselő-testület a 2018. és 2019. évi közfoglalkoztatási program keretében kapott kiegészítő támogatás felhasználásáról szóló előterjesztést 4 igen szavazattal elfogadta (a szavazásban 4 fő vett részt) és az alábbi határozatot hozta:*

Tiszagyulaháza Község Önkormányzata

Képviselő-testületének

31/2020. (VI. 30.) számú határozata

a 2018. és 2019. évi közfoglalkoztatási program keretében kapott kiegészítő támogatás felhasználásáról

Tiszagyulaháza Község Önkormányzatának Képviselő-testülete megtárgyalta a 2018. és 2019. évi közfoglalkoztatási program keretében kapott kiegészítő támogatás felhasználásáról szóló beszámolót, és jóváhagyja azt.

Határidő: ------- Felelős: -------

13./

Előterjesztés a Hajdúnánási Közös Önkormányzati Hivatal Szervezeti és Működési Szabályzatának módosításáról.

Előadó: Mikó Zoltán polgármester

*(Az előterjesztés írásban készült, melynek egy példánya a jegyzőkönyv mellékletét képezi.)*

Mikó Zoltán polgármester: Megkéri Dr. Nagy Attila kirendeltségvezetőt, ha van szóbeli kiegészítése tegye meg.

Dr. Nagy Attila kirendeltségvezető: A módosítás nem érinti Tiszagyulaházát. A veszélyhelyzet megszüntetését követően már nem indokolt a szervezeti egységekre vonatkozó korlátozó ügyfélfogadási rend fenntartása Hajdúnánáson, ezért a korábbi ügyfélfogadási rend visszaállítása javasolt. Kéri a módosítás elfogadását.

Képviselő részéről kérdés, hozzászólás nem hangzott el.

Mikó Zoltán polgármester: Szavazásra bocsátja az előterjesztés határozati javaslatát. Felkéri a képviselő-testületet, hogy aki egyetért a Hajdúnánási Közös Önkormányzati Hivatal Szervezeti és Működési Szabályzatának módosításáról szóló határozati javaslattal, kézfelnyújtással szavazzon:

*A Képviselő-testület a Hajdúnánási Közös Önkormányzati Hivatal Szervezeti és Működési Szabályzatának módosításáról szóló előterjesztést 4 igen szavazattal elfogadta (a szavazásban 4 fő vett részt) és az alábbi határozatot hozta:*

Tiszagyulaháza Község Önkormányzata

Képviselő-testületének

32/2020. (VI. 30.) számú határozata

a Hajdúnánási Közös Önkormányzati Hivatal

Szervezeti és Működési Szabályzatának módosításáról

Tiszagyulaháza Község Önkormányzata Képviselő-testülete dönt arról, hogy a Hajdúnánási Közös Önkormányzati Hivatal – legutóbb a 14/2020. (IV. 27.) számú Polgármesteri Határozattal módosított – Szervezeti és Működési Szabályzatának IV./1. pontjában rögzített „A székhely (4080 Hajdúnánás, Köztársaság tér 1. sz.) ügyfélfogadási rendje:” alatt található rendelkezés helyébe a következő rendelkezés lép:

„A székhely (4080 Hajdúnánás, Köztársaság tér 1. sz.) ügyfélfogadási rendje:

 Hétfő: 8-12 és 13-16 óráig

 Kedd: nincs ügyfélfogadás

 Szerda, csütörtök és péntek: 8-12 óráig”

Felkéri a jegyzőt, hogy a Hajdúnánási Közös Önkormányzati Hivatal Szervezeti és Működési Szabályzatában foglaltaknak a Hivatal dolgozói általi megismertetéséről, valamint a lakosság tájékoztatásáról gondoskodjon.

Határidő: azonnal Felelős: Dr. Kiss Imre jegyző

Mikó Zoltán polgármester: Tájékoztatásul elmondja, hogy elkészült a Petőfi utca útfelújítása és másnap kerül sor a műszaki átadására. Fekvőrendőr került elhelyezésre a temetőnél és új táblák is kihelyezésre kerültek.

További pályázatok lettek beadva a Magyar Falu Program keretében. A Zrínyi-Kinizsi utca útfelújítása, Művelődési Ház felújítása, játszótér felújítása, eszközbeszerzésre is lett pályázat beadva.

Kéri a testületet, hogy e-mailben küldjék meg melyik legyen az a 4 utca sorrendje, amelyet fel kell újítani.

Megkérdezi a képviselőket, hogy van-e valakinek hozzászólása még a testületi üléshez.

Dobos Lászlóné képviselő: Kéri, hogy a temetőben a tujákat vágják vissza, mert nem lehet közlekedni. Javasolja, hogy a gáthoz vezető út padkáját rendbe kellene rakni, mert autóval nem lehet lehúzódni. Ennyit szeretett volna elmondani.

Mivel az ülésen egyéb kérdés, hozzászólás nem hangzott el, Mikó Zoltán polgármester az ülést 945 órakor bezárta.

K. m. f.

Mikó Zoltán Dr. Kiss Imre

 polgármester jegyző